Latvijos kultūros kanonas
Latvijos kultūros kanonas – žymiausių ir reikšmingiausių Latvijos meno kūrinių ir kultūros vertybių rinkinys. Jį sudaro septynių kultūros sričių – architektūros ir dizaino, kino, literatūros, muzikos, scenos meno, liaudies tradicijų ir vaizduojamojo meno kūriniai bei kraštovaizdžiai. 2013 m. duomenimis, Latvijos kultūros ministerijos sudarytame kanone buvo 99 Latvijos kultūros vertybės, planuota jį papildyti. Kanonas pradėtas rengti 2007 m. pabaigoje, darbui vadovavo Latvijos nacionalinio dailės muziejaus direktorė Mara Lacė. Prie kiekvieno kultūros sektoriaus vertybių atrankos dirbo atskira darbo grupė. Kanonas teigiamai įvertintas kaip mokymo medžiaga, bet kritikuotas dėl metodologijos trūkumo ir nedemokratiškumo 2021 m. birželį į kanoną įtraukti ir aštuoni Latvijos kraštovaizdžiai.